stanford-oval/wikipedia huggingface dataset:
Portugalin kieli
Historia

Portugali kehittyi Iberian niemimaalla latinan kielestä, jonka roomalaiset toivat sinne ennen ajanlaskun alkua. Roomalaisia edeltävistä kielistä on portugalissa säilynyt jonkin verran sanastoa, esimerkiksi "esquerdo" (vasen) ja "sapo" (sammakko).
700-luvulla maurit valloittivat suurimman osan Iberian niemimaata, ja alueen kieliin jäi arabialaisperäisiä sanoja kun maurit karkotettiin 1200-luvulla. Portugalissa arvioidaan olevan noin 1000 arabialaisperäistä sanaa, esimerkiksi azeite (oliiviöljy) ja oxalá (kunpa). Kaikki al- ja onde-alkuiset sanat ovat peräisin arabiasta, erityisesti paikannimissä, esim. Algarve ja Albufeira.
Vanhimmat säilyneet todisteet muinaisesta galego-portugalin kielestä ovat löytyneet 800-luvulta peräisin olevista dokumenteista. Verbimorfologia sisälsi jo noihin aikoihin muun muassa persoonallisen infinitiivin, joka on yksi portugalia (ja galegoa) sen sisarkielistä erottava tekijä. 1300-luvulla galego ja portugali alkoivat erottautua toisistaan ja nykyportugalin muotoutuminen käynnistyi. Löytöretkien myötä portugalin kieli levisi ympäri maailmaa, merkittävimpänä Brasiliaan.
Vanhan portugalin kielen aikakauden katsotaan loppuneen noin 1500-luvulla, jolloin nykyportugali kehittyi. Renessanssin aikakaudella latinalais- ja kreikkalaisperäisten lainasanojen käyttö yleistyi. 1500-luvulla portugalista oli tullut lingua franca useissa Aasian ja Afrikan maissa.
Vuonna 1603 kirjoitettiin Nippo Jisho -niminen japani-portugali-sanakirja. Se sisältää 32 293 hakusanaa.
Vuonna 1996 perustettiin Portugalinkielisten maiden yhteisö (Comunidade dos Países de Língua Portuguesa, CPLP), johon kuuluu kahdeksan valtiota.
Johdetut kielet

1500-luvulla portugalista kehittyi useita pidgineitä. Monista niistä tuli tulevien sukupolvien edustajien äidinkieliä. Nykyään portugaliin pohjautuvia kreoleja puhuu äidinkielenään maailmanlaajuisesti yli kolme miljoonaa ihmistä.
Portugalista on myös lainattu sanoja useisiin kieliin, kuten japaniin, indonesiaan, malaijiin, tetumiin ja swahiliin.
Luokitus ja sukulaiskielet

Portugali kuuluu indoeurooppalaisen kielikunnan romaaniseen kieliryhmään. Portugalin läheisimpiä sukulaiskieliä ovat galego sekä ladino (juutalaisespanja) ja espanja. Portugalin etäisimpänä sukulaiskielenä romaanisen kieliryhmän jäsenistä pidetään romanian kieltä.
Erityisesti portugalin ja galician puhujat ymmärtävät toisiaan melko vaivattomasti.
Maantieteellinen sijoittuminen

Pääosa portugalin puhujista asuu Portugalissa ja Brasiliassa. Portugalia käytetään ensisijaisena kielenä Portugalissa, Brasiliassa, Angolassa, Mosambikissa ja São Tomé ja Príncipessä. Portugali on myös yksi virallisista kielistä Itä-Timorissa, Macaossa, Päiväntasaajan Guineassa ja Guinea-Bissaussa. Portugalia puhutaan laajalti myös Andorrassa, Luxemburgissa, Namibiassa ja Paraguayssa, joissa sillä ei kuitenkaan ole virallista asemaa. Portugaliin pohjautuvia kreoleja puhutaan ensisijaisina kielinä Kap Verdellä ja osassa Guinea-Bissauta.
Maat, joissa portugali on virallinen kieli, ovat järjestäytyneet Portugalinkielisten maiden yhteisöksi. Se juhlistaa mm. portugalinkielisen kulttuurin päivää vuosittain 5. toukokuuta.
Portugalia opetetaan myös yleisesti portugalinkielisten maiden naapurimaissa. Se on ollut pakollinen kieli Uruguayssa vuodesta 2008 lähtien. Lisäksi sitä tarjotaan valinnaisena kielenä myös Sambiassa, Etelä-Afrikassa, Senegalissa, Norsunluurannikolla, Kongossa ja Swazimaassa.
Murteet

Portugalin päämurteina pidetään euroopanportugalia ja brasilianportugalia jotka ovat keskenään ymmärrettäviä. Lisäksi Afrikassa ja Aasiassa on käytössä useita pienempiä murteita, muun muassa angolan portugali. Myös euroopanportugali ja brasilianportugali jakautuvat pienempiin murteisiin. Afrikassa käytettävät murteet ovat lähempänä euroopan- kuin brasilianportugalia. Euroopan- ja brasilianportugalilla on eroja ääntämisessä, sanojen oikeinkirjoituksessa ja kieliopissa.
Oikeinkirjoitusuudistukset

1900-luvun alkuun asti portugalin oikeinkirjoitus noudatti pääasiassa sanojen oletettua kreikan- ja latinankielistä etymologiaa (käytetään vähättelevää termiä pseudo-etimológica).
Vuoden 1911 Portugalin vallankumouksen jälkeen tehtiin laajamittainen oikeinkirjoitusuudistus, joka toi kirjoitettua kieltä lähemmäs puhekieltä. Kaikki kreikkalaisperäiset diftongit poistettiin, kaksoiskonsonantteja karsittiin ja y korvattiin i:llä kaikissa sanoissa. Esim. phosphoro → fósforo, estylo → estilo, prompto → pronto, psalmo → salmo.
Uudistus tehtiin kuitenkin neuvottelematta Brasilian kanssa, jossa vanha oikeinkirjoitus jäi käyttöön. Ajan myötä Lissabonin ja Brasilian akatemiat saivat neuvoteltua yhteisen oikeinkirjoituksen molemmissa maissa. Ensimmäinen tällainen sopimus tehtiin 1931. Vuosina 1971 Brasiliassa ja 1973 Portugalissa tehdyt tarkkeita koskevat uudistukset poistivat noin 70 % oikeinkirjoituksen eroavaisuuksista.
Vuoden 1990, mutta vasta vuonna 2009 voimaan astunut, Acordo Ortográfico muutti oikeinkirjoitusta noin 1,5 %:ssa portugalin sanoissa. Se aiheutti närää Portugalissa, jossa sen katsottiin vievän kieltä brasilialaisempaan suuntaan. Uudistus siirsi kieltä enemmän foneettiseen suuntaan, kun useista sanoista pudotettiin ääntymättömiä konsonantteja (esim. direcção → direção, "suunta"). Samassa yhteydessä kieleen otettiin virallisesti käyttöön kirjaimet k, w ja y. Uudistusta on moitittu joistain epäloogisuuksista. Esim. maan nimi Egito (Egypti) kirjoitetaan ilman p:tä (aiemmin Egipto), mutta adjektiivi egípcio p:llä.
Uusi oikeinkirjoitus otettiin käyttöön Brasiliassa 1.1.2009. Portugalissa siitä säädettiin laki 21.7.2008 kuuden vuoden siirtymäajalla.
Äännejärjestelmä ja ääntämys

Tässä kuvaillaan Portugalissa puhutun portugalin lausumista, Brasiliassa ja muualla ääntämys poikkeaa jonkin verran tässä esitetystä.
Portugalin kielessä on 36 foneemia, joista 14 on vokaaleja (5 nasaaleja), 2 puolivokaaleja ja 20 konsonantteja. Portugalin kieli muistuttaa espanjaa varsinkin kirjoitusasultaan, mutta lausumisessa on suurempia eroja.
Äännejärjestelmä ja ääntämys > Vokaalit

|  | Etinen> Oraali | Etinen> Nasaali | Keskinen> Oraali | Keskinen> Nasaali | Takainen> Oraali | Takainen> Nasaali |
| --- | --- | --- | --- | --- | --- | --- |
| Suppea | i | ĩ |  |  | u | ũ |
| Puolisuppea | e | ẽ |  |  | o | õ |
| Puoliavoin | ɛ |  | ɐ | (ɐ̃) | ɔ |  |
| Avoin |  |  | a |  |  |  |
Tilde (til) (ã, õ) vokaalin päällä merkitsee vokaalin nasalisoitumista ja painollisuutta. Vokaali nasalisoituu myös sananloppuisen m:n edellä.
Lähde:
Äännejärjestelmä ja ääntämys > Konsonantit

|  | Bilabiaalit | Labiodentaalit | Dentaalit | Postalveolaarit | Palataalit | Velaarit | Uvulaarit |
| --- | --- | --- | --- | --- | --- | --- | --- |
| Klusiilit | p | b |  | t | d |   |  | k | g |  |
| Frikatiivit |  | f | v | s | z | ʃ | ʒ |   |  |  |
| Nasaalit | m |  | n |  | ɲ |   |  |
| Lateraalit |   |  | l |  | ʎ |   |  |
| Tremulantit |   |  | ɾ |   |  |  | ʀ |
| Puolivokaalit | w |   |  |  | j |   |  |
Lähde:
Kielioppi

Portugalin kielioppi on melko samanlainen kuin muiden romaanisten kielten. Sanajärjestys on yleensä subjekti-predikaatti-objekti.
Kielioppi > Adjektiivit

Portugalin adjektiivit taipuvat pääsanansa mukaan suvussa ja luvussa. Adjektiivin paikka on tavallisesti pääsanansa jäljessä.
Kielioppi > Substantiivit

Portugalin substantiiveilla on kaksi sukua, maskuliini ja feminiini. Näitä vastaavat artikkelit um ja uma epämääräisessä ja o ja a määräisessä muodossa. Määräiset artikkelit monikossa ovat os ja as. Kuten muissakin romaanisissa kielissä, myös portugalissa käytetään maskuliinin monikkomuotoa ryhmästä, jossa on sekä maskuliini- että feminiinisukuisia.
Kielioppi > Verbit

Portugalin kieliopin vaikein osuus on verbioppi. Verbit taipuvat indikatiivissa kahdeksassa aikamuodossa, jotka ovat:
futuuri (futuro)
yhdistetty futuuri (futuro composto)
preesens (presente)
imperfekti (pretérito imperfeito)
yksinkertainen perfekti (tai preteriti) (pretérito perfeito simples)
yhdistetty perfekti (pretérito perfeito composto)
pluskvamperfekti (pretérito mais-que-perfeito), jonka tavallinen muoto on ter-apuverbin avulla muodostettu yhdistetty pluskvamperfekti (pretérito mais-que-perfeito composto), mutta kirjakielessä käytetään myös ilman apuverbiä toimivaa yksinkertaista pluskvamperfektiä (pretérito mais-que-perfeito simples).
Tapaluokkia ovat lisäksi konditionaali (condicional), jonka aikamuodot tosin usein luetaan indikatiiviin kuuluviksi, konjunktiivi (conjuntivo) ja imperatiivi (imperativo), tosin vain myönteisenä toiselle persoonalle, muulloin imperatiivina käytetään konjunktiivia. Konjunktiivilla on erillinen taivutus kolmessa aikamuodossa (tämän lisäksi ovat yhdistetyt aikamuodot):
preesensissä (presente do conjuntivo)
imperfektissä (pretérito imperfeito do conjuntivo)
futuurissa (futuro do conjuntivo).
Lisäksi käytössä ovat gerundi, partisiippi sekä persoonallinen infinitiivi (infinitivo pessoal), jollaista ei ole monessakaan muussa kielessä. Persoonallinen infinitiivi ilmaisee tekijän, mikä mahdollistaa infinitiivin käytön monissa tapauksissa, joissa useimmissa romaanisissa kielissä voitaisiin käyttää ainoastaan sivulausetta.
Säännölliset verbit jakautuvat kolmeen luokkaan infinitiivin päätteen perusteella: -ar, -er tai -ir. Olla-verbistä erotetaan pysyvää (ser) ja väliaikaista (estar) olemista ilmaisevat verbit.
Kielinäyte

»Todos os seres humanos nascem livres e iguais em dignidade e em direitos. Dotados de razão e de consciência, devem agir uns para com os outros em espírito de fraternidade.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Wikimedia Commonsissa on kuvia tai muita tiedostoja aiheesta .
Wikipedia, vapaa tietosanakirja
Portuguese 101 Portuguese for beginners and travelers (englanniksi)
Romaaniset kielet
aragonia
aromania
arpitaani
asturia
dalmaatti
emilia
espanja
friuli
galicia
istriotti
istro-romania
italia
katalaani
valencia
korsika
ladini
ladino
liguuri
monegassi
lombardi
mirandeesi
napoli
normanni
oksitaani
provensaali
picardi
piemonte
portugali
ranska
retoromaani
romania
moldavia
sardi
sisilia
taranto
valloni
venetsia
Euroopan unionin viralliset kielet
bulgaria
englanti
espanja
hollanti
iiri
italia
kreikka
kroatia
latvia
liettua
malta
portugali
puola
ranska
romania
ruotsi
saksa
slovakki
sloveeni
suomi
tanska
tšekki
unkari
viro
Portugalinkielinen maailma.
  Enemmistön äidinkieli
  Virallinen asema, mutta vähemmistön äidinkieli
  Vähemmistökieli, ei virallista asemaa
Tervaniemenlahti

| Tervaniemenlahti |
| --- | --- |
Valtiot:  Suomi
Maakunnat:  Pirkanmaa
Kunnat:  Kangasala
Koordinaatit:  61°29′31″N, 24°41′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Syväsalmi 
Järvinumero:  35.721.1.002
Mittaustietoja
Pinnankorkeus:  84,2 m  
Rantaviiva:  4,802 km  
Pinta-ala:  68,044 ha  
Suurin syvyys:  2 m  
Saaria:  ei saaria 
 fiTervaniemenlahti 
Tervaniemenlahti , tai myös Tervajärvi , on Pirkanmaalla Kangasalla Pohjan kylän lähellä ja Kokemäenjoen vesistössä sijaitseva järvi.
Maantietoa

Järven pinta-ala on 68 hehtaaria ja se on 1,4 kilometriä pitkä ja 700 metriä leveä. Se on alavalla peltoaukealla sijaitseva matala ja ruohottunut järvi . Järvellä ei ole kartan mukaan saaria, vaikka Mattilansaaren niminen niemi siihen viittaakin. Järven luoteispäässä kyseisen niemen takana aukeaa vielä pieni järvenosa, jossa sijaitsee luusua. Sen rantaviivan pituus on 4,8 kilometriä ja järven rannat ovat peltomaata, luhtaa tai rantametsikköä. Järven lähiympäristössä sijaitsee toistakymmentä maatilaa ja niiden lisäksi muuta kiinteää haja-asutusta. Rannassa on vain yksi vapaa-ajan asunto. Ranta-alueita ja itse järvi kuuluvat luonnonsuojelualueeseen. Myös järven lasku-uoma Syväsalmi on suojeltu.
Luontoarvoja

Järvi ja osa sen luhta-alueita on otettu Natura 2000-ohjelmaan (FI0319002) 147 hehtaaria lintujensuojelullisin syin. Järvi on havaittu olevan maakunnallisesti arvokkas kevät- ja syysmuuton aikainen levähdyspaikka. Alueella levähtää pääasiassa hanhia, joutsenia ja kahlaajia. Suojelualueella tavattavia lintulajeja ovat ampuhaukka, kurki, laulujoutsen, liro, luhtahuitti, palokärki, ruisrääkkä, ruskosuohaukka, sinisuohaukka, suokukko, suopöllö, heinätavi ja pikkulokki. Pakalla pesii naurulokki. Järvessä on kuriositeettina runsas kelluhankasammal-kasvusto.
Järven vedenlaatua ei ole tutkittu montaa kertaa. Järvi on rehevöitynyt ja vesi on sameaa. Vuonna 1994 mitattiin veden fosforipitoisuudeksi 84 mikrogrammaa litrassa vettä ja typpipitoisuudeksi 840 mikrogrammaa litrassa vettä, joka johtunee siitä, että järven valuma-alueesta 20 % on peltomaata.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Längelmäveden lähialueeseen (35.721) järvi kuuluu. Järven vedenpinnan korkeus on 84,2 metriä mpy. Järveen on johdettu seitsemän pelto-ojaa, joista luoteisosaan laskeva Myllyoja ja etelärantaan laskeva Vuoto ovat merkittävimmät. Vuodon kautta laskevat Tervaniemenlahteen myös Kuhmajärvi ja Peräjärvi. Tervaniemenlahden lasku-uoma on Syväsalmi, joka on syvemmäksi ruopattu ja Längelmäveden Enonselän Aittolahteen laskeva uoma. Lasku-uoman alkuosaa on kutsuttu myös Juovaksi .
Historiaa

Vuoden 1855−1856 Kalmbergin kartastossa järveä ei vielä ollut olemassa. Se oli piirretty karttaan lahtena, jonka lahdensuu oli Aittolahden levyinen ja jonka nykyistä luusuaa luonehti pienten saarien joukko. Lahti on ollut matala jo silloin, koska Längelmäveden vedenpinnan lasku vuonna 1830 kavensi ja mataloitti Syväsalmen aluetta ja aloitti nykypäiviin jatkuvan ruohottumisen. Vuosilukujen ristiriita johtunee kartoituskäytännöstä, jossa Kalmbergin karttojen pohjatyö tehtiin käyttäen aikaisempia kyläkarttoja 1800-luvun alkupuoliskolta. Kartasta näkyy, kuinka rannoille oli raivattu niittyjä ja että asutus muodostui etelärannan Tervaniemenkylästä, kaakkoisrannan Pohjan kylästä sekä muutamasta torpasta. Myllyojaan on piirretty kaksi vesimyllyä.
Vuoden 1957 peruskartassa näkyi järven rantaluhdilla heinälatoja, Mattilan talossa oli museo ja Pitkälän talosta lähti kävelysilta Mattilansaareen, missä sijaitsi urheilukenttä. Seuraavassa kartassa vuodelta 1977 urheilukenttää ei enää ollut.
Laurie Holden

| Laurie Holden |
| --- | --- |
 Laurie Holden vuonna 2012.
Henkilötiedot
Syntynyt: 17. joulukuuta 1969 (ikä 54) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  1980–
Merkittävät roolit:  Fantastic Four Silent Hill The Mist – usva The Walking Dead
Aiheesta muualla
IMDb 
Elonet
Heather Laurie Holden (s. 17. joulukuuta 1969 Los Angeles, Kalifornia)  on yhdysvaltalais-kanadalainen näyttelijä. Hänet tunnetaan erityisesti roolistaan Marita Covarrubiuksena televisiosarjassa Salaiset kansiot. Hän vieraili sarjassa sen neljännestä tuotantokaudesta eteenpäin yhteensä kymmenen jakson verran. Salaisten kansioiden lisäksi Holden on näytellyt muissakin televisiosarjoissa, ja hän on esimerkiksi esittänyt pääosaa televisiosarjassa Seitsemän rohkeaa miestä (1998). Holden on luonut uraa myös valkokankaan puolella. Hän on muun muassa näytellyt Jim Carreyn kanssa vuoden 2001 elokuvassa The Majestic sekä esittänyt Cybil Bennetiä vuoden 2006 kauhuelokuvassa Silent Hill. Holden syntyi Yhdysvaltain Los Angelesissa, mutta kasvoi Kanadassa. Hänellä on maiden kaksoiskansalaisuus. Hän on opiskellut muun muassa UCLA-yliopistossa. Holdenin isäpuoli on ohjaaja Michael Anderson.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1986 | Suksia ja seksiä | Separate Vacations | Karen |
| 1989 | Tuntematon tappaja | Physical Evidence | Matt’s Girl |
| 1991 | Young Catherine | Young Catherine | Prinsessa Deshkova |
| 1994 | TekWar: TekLab | TekWar: TekLab | Rachel Tudor |
| 1995 | Virtuaalitappajat | Expect No Mercy | Vicki |
| 1996 | The Pathfinder | The Pathfinder | Mabel Dunham |
| 1996 | Past Perfect | Past Perfect | Ally Marsey |
| 1997 | Varastettu elämä | Echo | Scarlett Antonelli |
| 1997 | Alibi | Alibi | Beth Polasky |
| 1997 | Dead Man’s Gun | Dead Man’s Gun | Bonnie Lorrine |
| 2000 | The Man Who Used To Be Me | The Man Who Used To Be Me | Amy Ryan |
| 2001 | The Majestic | The Majestic | Adele Stanton |
| 2005 | Bailey’s Billion$ | Bailey’s Billion$ | Marge Maggs |
| 2005 | Fantastic Four | Fantastic Four | Debbie McIlvane |
| 2006 | Silent Hill | Silent Hill | Cybil Bennett |
| 2007 | The Mist – usva | The Mist | Amanda Dunfrey |
| 2008 | Meet Market | Meet Market | Billy |
| 2014 | Nuija ja tosinuija kaks | Dumb and Dumber To | Adele Pinchelow |
| 2019 | Arktinen oikeus | Arctic Dogs | Dakota (ääni) |
| 2022 | Fireheart | Fireheart | Pauline (ääni) |

Televisiosarjat
| Vuosi | Nimi | Rooli | Jaksot |
| 1980 | Marsin aikakirjat | Marie Wilder |  2 jaksoa ”The Settlers” ”The Martians”  |
| 1988 | Captain Power ja tulevaisuuden sotilaat | Erin | ”Gemini and Counting” |
| 1991 | Father Dowling Mysteries | Joyce Morrison / Judith Carswell | ”The Hardboiled Mystery” |
| 1993 | Secret Service | Suki | ”Larceny Inc./Reach Out and Rob Someone/Jet Threat” |
| 1993 | Family Passions | Claire |  |
| 1993 | Destiny Ridge | Darlene Kubolek |  |
| 1995 | Chicagon ratsupoliisi | Jill Kennedy | ”Letting Go” |
| 1995 | Highlander | Debra Campbell | ”Homeland” |
| 1996 | Murhasta tuli totta | Sherri Sampson | ”What You Don’t Know Can Kill You” |
| 1996 | Poltergeist | Cora Jennings / Sarah Browning | ”Thirteenth Generation” |
| 1996 | Two | Madeline Reynolds | ”Many Happy Returns” |
| 1996–2002 | Salaiset kansiot | Marita Covarrubias | 10 jaksoa |
| 1998–2000 | Seitsemän rohkeaa miestä | Mary Travis | 18 jaksoa |
| 2000 | Äärirajoilla | Susan McLaren | ”Breaking Point” |
| 2001 | Big Sound | Piper Moran | ”Shabbas Bloody Shabbas” |
| 2008 | Shield – lain varjolla | Olivia Murray | 13 jaksoa |
| 2010–2013 | The Walking Dead | Andrea | 35 jaksoa |
| 2014–2015 | Rikoksista pahin | Ann McGinnis |  3 jaksoa ”Two Options” ”Zoo Story” ”Special Master: Part Two”  |
| 2015 | Chicago Fire | Dr. Hannah Tramble | ”I’m the Apocalypse” |
| 2017–2018 | Americans | Renee | 12 jaksoa |
| 2019 | Proven Innocent | Greta Bellows | 7 jaksoa |
| 2022 | The Boys | Crimson Countess | 6 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Laurie Holden Internet Movie Databasessa. (englanniksi)
Laurie Holden Elonetissä.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Israel  Yhdysvallat  Tšekki  Korea  Alankomaat  Puola 
Tieteilijät:  CiNii 
Henkilöt:  Deutsche Synchronkartei  Elonet 
Muut:  IdRef
Azzun

| Azzun |
| --- | --- |

 Azzun
 Koordinaatit: 32°10′35″N, 35°03′34″E 
Valtio:  Palestiina
Kuvernoraatti:  Qalqiliya
Väkiluku (2024)  (arvio):  10 699
Infobox OKVirheellinen NIMI-arvo: 
Azzun (arab. عزون‎, ‘Azzūn) on kylä Palestiinan Länsirannalla Qalqiliyan kaupungin itäpuolella. Sen asukasluku oli vuonna 2024 arviolta 10 699.
Maantiede

Azzun sijaitsee Palestiinan Länsirannalla Qalqiliyan kuvernoraatissa noin 7-9 km Qalqiliyan kaupungista itään. Nykyisen Azzunin alue käsittää myös Izbat at Tabibin ja Islan kylät. Azzunin naapuripaikkakuntia ovat Kafr Laqif idässä, Kafr Thulth etelässä, An Nabi Elyas lännessä, sekä Jayys ja Khirbet Sir pohjoisessa. Kaupungista itään kulkee Wadi Qana. Alueen korkeus merenpinnasta on 226–244 metriä.
Vuoden keskilämpötila Azzunissa on 19°C. Keskimääräinen vuotuinen sadanta on 587–689 mm.
Historia

Nykyiseen Azzuniin on viitattu aikanaan nimellä Ein al-Ezz, mikä viittaa paikalla sijainneeseen lähteeseen ja sen ympäristön hedelmäpuihin. Izbat at Tabibin kylän nimi on puolestaan johdettu tiluksia tarkoittavasta sanasta izbat ja tabib tarkoittaa lääkäriä. Nimi viitannee atTabibin suvun perustajaan. Paikkakunta on perustettu joidenkin lähteiden mukaan vuonna 1187. Sen asukkaiden sanotaan tulleen muualta Palestiinasta, sekä Hijazin alueelta. Palestine Exploration Fundin Survey of Western Palestine kirjoitti 1870-luvulla paikalla olleita maatilojen vartiotorneja, joita kuvailtiin erityisen vanhoiksi.
Israelin miehitettyä Länsirannan osa aikanaan Azzuniin kuuluneista maista liitettiin Ma'ale Shomronin siirtokuntaan. Aikaisemmin itsenäisesti hallitut Izbat at Tabibin ja Islan kylät liitettiin Azzuniin vuonna 2012.
Väestö

Qalqiliyan asukasluku oli Palestiinan tilastokeskuksen mukaan vuonna 2024 arviolta 10 699. Vuonna 2017 vastaava lukema oli 9 189.
Tetrahydrofurfuryylialkoholi

| Tetrahydrofurfuryylialkoholi |
| --- | --- |

Tunnisteet
IUPAC-nimi:  Oksolan-2-yylimetanoli
CAS-numero:  97-99-4
PubChem CID:  7360
SMILES:  C1CC(OC1)CO
Ominaisuudet
Molekyylikaava:  C5H10O2
Moolimassa:  102,13 g/mol
Sulamispiste:  < –80 °C
Kiehumispiste:  177–178 °C
Tiheys:  1,054 g/cm3
Liukoisuus veteen:  Liukenee veteen
Tetrahydrofurfuryylialkoholi (C5H10O2) on alkoholeihin ja heterosyklisiin eettereihin kuuluva orgaaninen yhdiste. Yhdistettä voidaan käyttää muun muassa liuottimena, polymeerien raaka-aineena ja muiden orgaanisten yhdisteiden valmistuksessa. Yhdisteestä käytetään myös nimiä tetrahydro-2-furyylimetanoli, tetrahydro-2-furaanimetanoli, tetrahydro-2-furaanikarbinoli ja 2-hydroksimetyylioksolaani.
Ominaisuudet

Huoneenlämpötilassa tetrahydrofurfuryylialkoholi on väritöntä ja hajutonta nestettä. Yhdiste liukenee erittäin hyvin veteen sekä useaan orgaaniseen liuottimeen kuten etanoliin, dietyylieetteriin, asetoniin, kloroformiin ja bentseeniin. Tetrahydrofurfuryylialkoholi hapettuu suhteellisen helposti ilman vaikutuksesta tetrahydrofurfuraaliksi. Tämän vuoksi sen joukkoon voidaan lisätä hapettumista estäviä aineita. Hapettumisen lisäksi yhdiste reagoi myös muilla alkoholeille tyypillisillä tavoilla, esimerkiksi se muodostaa estereitä reagoidessaan karboksyylihappojen tai karboksyylihappojohdannaisten kanssa. Kuumennettaessa tetrahydrofurfuryylialkoholia alumiinioksidin tai fosforipentoksidin toimiessa katalyyttinä muodostuu dihydropyraania. Yhdisteen rengasrakenne voidaan hajottaa katalyyttisesti vedyttämällä tai asetolyysillä. Vedytettäessä muodostuu 1,5-pentaanidiolia ja asetolyysillä eli reaktiolla etikkahappoanhydridin kanssa sinkkikloridin toimiessa katalyyttinä muodostuu hydrolyysin jälkeen 1,2,5-pentaanitriolia.
Tetrahydrofurfuryylialkoholi on optisesti aktiivinen yhdiste ja sen S(+)-enantiomeerin ominaiskiertokyky nitrometaaniliuoksessa on +14,9.
Valmistus ja käyttö

Tetrahydrofurfuryylialkoholia voidaan valmistaa pelkistämällä furfuraalia tai furfuryylialkoholia vedyttämällä. Katalyyttinä käytetään Raney-nikkeliä tai jotain muuta nikkeliin pohjautuvaa katalyyttiä ja se tapahtuu 50–100 °C:n lämpötilassa.
Tetrahydrofurfyryylialkoholia käytetään runsaasti liuottimena ja sen etuja ovat korkea kiehumispiste ja alhainen myrkyllisyys. Se liuottaa muun muassa maaleja ja lakkoja, mihin tarkoitukseen sitä käytetään esimerkiksi autoteollisuudessa. Se liuottaa myös useita hartseja, rasvoja ja selluloosaestereitä sekä -eettereitä. Lisäksi yhdistettä käytetään kankaiden ja nahkojen värjäyksessä, puhdistusaineissa, liuottimena rikkaruoho- ja hyönteismyrkkyvalmisteissa, jäätymistä estävänä aineena, hydraulisena nesteenä, lääkeaineiden valmistuksessa, polymeerien valmistuksessa sekä muovien pehmentiminä käytettävien esterien valmistamiseen.
Aiheesta muualla

Tetrahydrofurfuryylialkoholin kansainvälinen kemikaalikortti
Human Metabolome Database (HMDB): Tetrahydro-2-furanmethanol (englanniksi)
ChemBlink: Tetrahydrofurfuryl alcohol (englanniksi)
Inchem: 2-Furanmethanol, tetrahydro CAS N°: 97-99-4 (Arkistoitu – Internet Archive) (englanniksi) (pdf)